Crkva svetog Nikole u Prahuljama kod Nina
Crkva svetog Nikole jest predromanička crkva izgrađena krajem 11. stoljeća. Nalazi se na polju Prahulje između Nina i Zatona. Sazidana je malim uslojenim kamenjem na zemljanom humku koji se uzdiže iznad polja. Tlocrt je čisti trolist, svodovi oblikuju četverolist a pravougaoni ulazni krak je presvođen kalotom. Dugačka je 5,90 m, široka 5,70 m, visoka 6 m (unutrašnje mjere), dok su zidovi debljine 50 cm. U crkvi se od davnina održava misa na dan svetog Nikole (6. decembar) za zaštitu pomoraca i putnika, a u novije vrijeme održava se misa na spomendan svetog Marka s blagoslovom polja. Ova crkva je jedini sačuvani primjerak ranoromaničke arhitekture takvog oblika u Dalmaciji, a datira se u kraj 11. ili početak 12. stoljeća.